ผมเคยเข้ารับการรักษาเเละนอนโรงพยาบาลเพราะเป็นโรคบาดทะยักตอนอายุ 16 หลังจากนั้นผมโดนแมวกัดตอนอายุ 22 จึงได้ไปฉีดวัคซีนกันพิษสุนัขบ้าที่ศูนย์การเเพทย์ของมหาวิทยาลัย ได้นัดไปฉีดสองครั้ง เเต่ละครั้งจะฉีดสอง ถ้าจำไม่ผิดน่าจะเป็นฉีดกระตุ้นกันพิษสุนัขบ้าเเละกระตุ้นกันบาดทะยัก เเละเมื่อเดือนกุมภาปีนี้ผมโดนลิงกัด ที่รพก็ได้นัดไปฉีด2ครั้ง มีการฉีดดังเดิมคือครั้งละ2เข็ม กันบาดทะยักเเละพิษสุนัขบ้า ผมอยากทราบว่าการฉีดกระตุ้นบาดทะยักนั้นจะอยู่ได้นานกี่ปีหรือนานเท่าใดครับ
สวัสดีค่ะ โรคบาดทะยักเกิดจากการติดเชื้อแบคทีเรียชื่อClostridium tetani พบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆเช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง ซึ่งรวมถึงบาดแผลสดต่างๆ เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก เป็นต้น ดังนั้นเมื่อร่างกายเกิดบาดแผล จึงควรฉีดวัคซีนป้องกันบาดทะยัก ดังนี้หากในสมัยเป็นเด็กทารก ได้รับวัคซีนครบตามกำหนดนัด (ในเด็กเล็กจะเป็นวัคซีนรวมป้องกัน คอตีบ-ไอกรน-บาดทะยัก และอื่นๆ ) เมื่อเกิดบาดแผลขึ้น จะพิจารณาตามนี้1. หากแผลที่เกิดมีขนาดเล็ก เป็นแผลสะอาด แผลไม่ลึก ขนาดแผลไม่ใหญ่ หากได้รับวัคซีนป้องกันบาดทะยักหรือคอตีบ-บาดทะยัก เข็มสุดท้ายมาไม่เกิน 10 ปี ไม่ต้องฉีดวัคซีน แต่หากเกิน 10 ปีแล้ว ควรฉีดวัคซีน2. หากเป็นแผลสกปรก บาดแผลใหญ่ บาดแผลลึก ปากแผลแคบ รวมถึงแผลที่เกิดจากการถูกสัตว์กัด หากได้รับวัคซีนป้องกันบาดทะยักเข็มสุดท้ายมาเกิน 5 ปีแล้ว ต้องฉีดวัคซีนค่ะนอกจากนี้แผลโดนลิงกัด ยังมีโอกาสติดเชื้อพิษสุนัขบ้า ซึ่งหากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 ครั้ง เมื่อโดนลิงกัดในเดือน ก.พ. ก็ให้ฉีดกระตุ้น 2 ครั้ง (หากห่างจากครั้งที่เคยฉีดเข็มสุดท้ายตอนที่โดนแมวกัดไปเกิน 6 เดือนแล้ว) แต่หากตอนที่โดนแมวกัด ได้ฉีดไปเพียง 2 ครั้ง เมื่อโดนลิงกัดในเดือน ก.พ. จริงๆ แล้วควรฉีดให้ครบ 3-5 ครั้งค่ะ